פשוט הייתה רגילה לישון במיטה משל עצמה. בערב הגיע סלומון לקחת את הילדה הביתה, לא לפני ששוחח שיחה עמוקה ורצינית עם בני הזוג סגל. אלו התעניינו במעבר לדירה חדשה בסמוך אליהם, בבתˉים. סלומון סיפר כי הרחוב בו הם מתגוררים הולך ומתפתח. "בניית הבניינים שמעבר לכביש הושלמה, וישנו בניין נוסף, אשר בנייתו עומדת להסתיים, בניין קטן על עמודים", ששם רכש גיסי, חיים יבלונקה, דירה יפה. גם זוג החברים שלנו, משה ולאה כספי רכשו דירה במרכז בתˉים. יש בדירות הכל, חדרי שינה, מטבח, סלון והול ואפילו מרפסת.  אני ממליץ מאוד לעבור לכאן" - סיים סלומון דבריו והנחה את בני הזוג סגל באשר להליכים הקשורים לרכישת דירה חדשה ונוצצת בעיר בתˉים.  למוחרת הביקור בעיר רמתˉגן,  שבה דניאלה לשגרה המוכרת והאהובה עליה, אשר כללה סיור בגבעות החול עם ילדי השכונה, ביקור בחוף הסלע בבתˉים של לפחות שלוש פעמים בשבוע וכמובן, ביקור בסרטים של ההצגה היומית בקולנוע רמתˉיוסף, במרכז המסחרי, שכינויו: "המרכז". בימים שבהם לא ביקרו בים, נהגה דניאלה לבקש 5 גרושים מאימה, ומשקיבלה את מבוקשה, הייתה ממהרת עם שאר ילדי השכונה, לכיוון בית הקולנוע, שהפך לחממה של ממש